CELEX: 32012R0612
Language: sl
Date: 2012-07-09 00:00:00
Title: Uredba Komisije (EU) št. 612/2012 z dne 9. julija 2012 o spremembi prilog II in III k Uredbi (ES) št. 1072/2009 Evropskega parlamenta in Sveta o skupnih pravilih za dostop do trga mednarodnega cestnega prevoza blaga  Besedilo velja za EGP

10.7.2012   
            
            
               SL
            
            
               Uradni list Evropske unije
            
            
               L 178/5
            
         UREDBA KOMISIJE (EU) št. 612/2012
   z dne 9. julija 2012
   o spremembi prilog II in III k Uredbi (ES) št. 1072/2009 Evropskega parlamenta in Sveta o skupnih pravilih za dostop do trga mednarodnega cestnega prevoza blaga
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) Evropskega parlamenta in Sveta št. 1072/2009 z dne 21. oktobra 2009 o skupnih pravilih za dostop do trga mednarodnega cestnega prevoza blaga (1) in zlasti členov 4(4) in 5(5) Uredbe,
   ob upoštevanju naslednjega:
   
               (1)
            
            
               Priloga II k Uredbi (ES) št. 1072/2009 na začetku določa barvo vzorca licence Skupnosti kot „svetlo modra barva barvnega sistema Pantone“.
            
         
               (2)
            
            
               Priloga III k Uredbi (ES) št. 1072/2009 na začetku določa barvo vzorca potrdila za voznike kot „rožnata barva barvnega sistema Pantone“.
            
         
               (3)
            
            
               Za vzpodbujanje homogene ter enotne interpretacije in rabe Uredbe (ES) št. 1072/2009 je treba te barve natančneje določiti.
            
         
               (4)
            
            
               Ukrepi, predvideni s to uredbo, so v skladu z mnenjem Odbora iz člena 15 Uredbe (ES) št. 1072/2009 –
            
         SPREJELA NASLEDNJO UREDBO:
   Člen 1
   Uredba (ES) št. 1072/2009 se spremeni z naslednjim:
   
               1.
            
            
               stavek iz četrte vrstice Priloge II „Svetlo modra barva barvnega sistema Pantone, format DIN A4, celulozni papir, 100 g/m2 ali več“ se nadomesti s:
               „Svetlo modra barva Pantone 290 ali njej čim bolj podobna barva, format DIN A4, celulozni papir, 100 g/m2 ali več“;
            
         
               2.
            
            
               stavek iz četrte vrstice Priloge III „Rožnata barva barvnega sistema Pantone, format DIN A4, celulozni papir, 100 g/m2 ali več“ se nadomesti z:
               „Rožnata barva Pantone 182 ali njej čim bolj podobna barva, format DIN A4, celulozni papir, 100 g/m2 ali več“.
            
         Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. julija 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 300, 14.11.2009, str. 72.